Gespreksreeks oor transformasiedruk aangekondig | Maroela Media
Argieffoto (Foto; AlexanderStein, Pixabay)
Die sakeorganisasie AfriSake bied eersdaags 'n reeks gesprekke aan oor wat sakelui te doen staan in die lig van toenemende druk om te transformeer. Die eerste van dié gesprekke vind op 24 Oktober 2017 in Pretoria plaas.
"Een van die grootste enkele bedreigings vir voorspoed in Suid-Afrika is die toenemende vereistes wat aan ondernemings gestel word om te 'transformeer'. Wat tans gebeur, is dat elke aspek van kommersiële bedrywighede – insluitend eiendomsreg, kontrakteervryheid, kliëntediens, indiensneming, oornames en samesmeltings, lisensiëring, verskaffingsooreenkomste en selfs welwillendheid en donasies – aan rasvereistes eerder as goeie sakebeginsels onderwerp word. Selfs familieondernemings en eenmansake ontsnap nie dié druk nie. Dit het die moontlikheid om tot 'n ekonomiese katastrofe te lei," sê Piet le Roux, uitvoerende hoof van AfriSake.
AfriSake wil 'n sakegemeenskap fasiliteer wat voorspoedig en teen skadelike staatsingrepe bestand is. "Ons wortels is Afrikaans en ons tree onbeskaamd vanuit daardie basis vir die sakebelange van sowel ons Afrikaanse as anderstalige lede in, tot voordeel van ons lede én die groter samelewing," het Le Roux bygevoeg.
Bywoning geskied op uitnodiging en beperkte plek is beskikbaar, maar belangstellendes kan per e-pos navraag doen by [email protected] Meer besonderhede vir die eerste gesprek op 24 Oktober 2017, asook verdere gesprekke sal later bekend gemaak word.
Transformasie is maar net n ander uitdrukking om welsyns werk vir onbevoegdes te gee agv hulle velkleur dan wil hulle net voor n rekenaar sit en salaris trek
1. Selfs klein besighede wat n groot omset het, word gedwing om transformasie toe te pas. Hou soveel moontlik transaksies kontant en sit NET transaksies wat nie kontant is nie op die boeke. Dit laat die omset kleiner lyk.
2. Moenie tender vir staatskontrakte nie. Sodra jy tender kom vis hulle al jou gebrek aan transformasie uit en gee jou hel daaroor, plus jy kry antway nie die werk nie. Nog meer geld is nie alles nie. Uiteindelik kos die transformasie jou meer as dit wat jy uit die werk vir die staat kon maak.
Baie goed gestel !
Hulle gaan nie ophou voor dat hulle alles en almal vernietig het nie, en die wat dink hy gaan dit ontsnap maak 'n groot fout
Gaan lees gerus die berig op Afriforum nuus oor die padda in die pot. Presies deel van die oorspronklike 25jaar plan van d ANC. Nou begin hulle die water te warm maak en die padda wil en gaan uit d pot spring kort voor lank